यहाँनेर बुझ्नै पर्ने कुरा के छ भने जसरी प्रयोगकर्ताहरूले ब्लक गरिएका साइटहरू खोल्न नयाँ नयाँ प्रोक्सी सर्भरको प्रयोग गर्छन् त्यसरी नै नेटवर्क एडमिन वा कुनै पनि स्कूल, कलेज वा कार्यालयका व्यवस्थापन पक्षले पनि ती सर्भरहरूलाई पहिचान गर्ने र त्यसलाई रोक्ने कार्य भने गरिरहेका हुन्छन् । त्यसैले कुनै एक प्रोक्सी सर्भर सबैलाई काम लाग्छ नै भनेर भन्न सकिन्न । तर प्रोक्सी सर्भरका समुद्रमा खोज्ने समय रहेको खण्डमा कुनै पनि तालाको तोड भेटिन पनि सक्छ ।
